Blatter om suspensjonen: – Det gjør vondt, men det dreper meg ikke
ARTIKKELEN ER OVER TRE ÅR GAMMEL – Jeg er ingen funksjonær. Jeg er president og ble valgt av kongressen. Om de vil bli kvitt presidenten, om de er uenige i måten jeg utfører jobben min, må de gå til kongressen som valgte meg, hevdet Blatter i et 18 minutter langt intervju med sveitsisk TV. – Det er det samme i politikken. Bare nasjonalforsamlingen kan avsette en lovlig valgt president. Blatter avslo å kommentere om FIFAs etiske komité har anbefalt livstids utelukkelse, slik det er blitt kjent at den har gjort for UEFA-president Michel Platini. Les også: FIFA vil utestengte Platini på livstidBegge ble tidligere i høst utelukket i 90 dager mens den etiske komiteen gjorde sine undersøkelser rundt en omstridt betaling Blatter gjorde til Platini på 2 millioner sveitserfranc. Nå er saken oversendt komiteens dømmende kammer. – Disse opplysningene er konfidensielle. Jeg kan ikke røpe det. Jeg ville være en dårlig person om jeg gjorde det, og jeg er ingen dårlig person, sa Blatter. Bakgrunn: Derfor opprettet FIFA sak mot Blatter og Platini Han vendte tilbake til suspensjonen. – Det er ydmykende for FIFA-presidenten når den etiske komiteen kommer til ham og sier at han er suspendert og ikke får lov til å gå på jobben. Det gjør vondt, men det dreper meg ikke. Jeg kommer til å kjempe for meg selv og for FIFA, sa han.Blatter sa at han regner med å få anledning til å legge fram sin sak i en høring. – De prøver å bevise at jeg er et dårlig mennesker, men bevisbyrden hviler ikke på meg. Det er ikke jeg som må bevise at jeg er uskyldig, sa han. Fikk du med dette? Den suspenderte FIFA-presidenten Sepp Blatter er til medisinsk behandling på grunn av stress Etter TV-intervjuet uttalte Blatter seg også til det sveitsiske nyhetsbyrået SIZ. – Som god kristen må jeg si at det den etiske komiteen gjør mot meg er som inkvisisjonen, sa han.
Den korrupsjonsmistenkte FIFA-presidenten Sepp Blatter gikk i et TV-intervju onsdag hardt ut mot forbundets etiske komité og hevdet at den ikke hadde rett til å suspendere ham.